Baltasar Kormákur

Baltasar Kormákur (født 27. februar 1966) er en islandsk skuespiller og regissør, mest kjent for filmen 101 Reykjavik fra 2000.

Som skuespiller 
Som sønn av den islandske filmskuespilleren Baltasar Samper var det ikke rart at også han satset på en skuespillerkarriere. Etter at han var ferdig med utdannelsen på den islandske dramaskolen begynte han å bygge seg opp en karriere innenfor teatermiljøet. Kormakur viste seg raskt å være en talentfull skuespiller og gjorde en flere suksessfulle teaterproduksjoner blant annet Hair i 1994. Etter ni andre produksjoner dannet han sitt eget teaterfirma kalt Castle in the Clouds. Samtidig som han arbeidet med teater tok han på 1990-tallet også steget over til filmen. Hans første store rolle kom med Júlíus Kemps film Veggfódur Erotisk Astarsaga (1993). Senere fikk han jobbe med noen av Islands mest kjente regissører som Egill Eðvarðsson (Agnes, 1995) og Friðrik Þór Friðriksson (Djeveløya, 1997). Likevel var det  filmen The Split (1999) som skulle gjøre han til en av de største filmstjernene på Island.

Som regissør 
I 2000 kom Kormákur sin første film Rock in Reykjavik som han både regisserte og spilte i. To år senere regisserte han 101 Reykjavik som ble en stor suksess både på Island og internasjonalt og endte opp med å vinne Discovery-prisen på Toronto-filmfestivalen. Etter dette lå veien åpen for Hollywood, men Kormákur valgte i stedet å bli på Island og fortsette å produsere film der. 
Den neste filmen Kormákur regisserte var The Sea (2002) som også ble en prisvinner på filmfestivalene internasjonalt og ble den første islandske filmen som fikk relativt god inntjening utenlands. Deretter gikk Kormákur over til å lage engelsk-språklige filmer, men har fortsatt stor innflytelse på den islandske filmindustrien.

Filmografi

Regissør 
 Two Guns
 Contraband
 Adrift (2018)
 Reykjavik-Rotterdam (2008)
 Jar City (2006)
 Stormy Weather (2003)
 The Sea (2002)
 101 Reykjavik (2000)
 Rock in Reykjavik (1998)

Skuespiller 
 No Such Thing (2001)
 101 Reykjavik (2000)
 Universets engler (2000)
 Devil's Island (1996)
 Agnes (1995)
 Veggfóður: Erótísk ástarsaga (1992)

Referanser

Eksterne lenker 
 
 

Baltasar Kormakur
Baltasar Kormakur
Vinnere av Nordisk råds filmpris
Fødsler i 1966